Program zápasov Akadémie MŠK Žilina v 47. kalendárnom týždni roku 2023.
Kompletný rozpis počas sezóny nájdete aj v sekcii zápasy.
piatok 24.11.
U11: Memoriál Evžena Hadamczika (Ostrava)
Skupina A
- MŠK Žilina - MFK Vítkovice 6:1
- Vladimír Stenchlák, tréner MŠK Žilina U11: "Na začiatku zápasu bola vidieť na chlapcoch nervozita a museli si zvyknúť na halu. Postupne sme sa v stretnutí rozbiehali, vytvorili sme si veľa šancí a dali sme pekné góly."
- MŠK Žilina - Udinese Calcio 4:2
- Vladimír Stenchlák, tréner MŠK Žilina U11: "V dobrom zápase mal súper trochu viac z hry. My sme si vytvorili viac šancí a myslím si, že sme duel zaslúžene vyhrali."
- MŠK Žilina - Górnik Zabrze 0:1
- Vladimír Stenchlák, tréner MŠK Žilina U11: "Výborný mládežnícky zápas. Súperovi patrila úvodná polovica stretnutia. Boli lepší, dôraznejší a vytvorili si aj šance, pri ktorých nás podržal brankár. V druhej polovici sme sa súperovi vyrovnali a vytvorili sme si aj viaceré šance, ktoré sme, bohužiaľ, nevyužili. Musím športovo uznať, že Górnik bol o ten gól lepší a víťazstvo si zaslúžil."
sobota 25.11.
Ivan Belák, tréner MŠK Žilina U19: "Dnešný zápas sa mi hodnotí veľmi ťažko. Súperovi sme svojimi chybami umožnili trikrát vystreliť na bránu, čo stopercentne využil. Náš výkon bol dnes najslabší v doterajšej súťaži a prakticky nie je za čo hráčov pochváliť. Dnes nám nič nefungovalo, od prístupu, cez úsilie a nehovoriac o kvalite."
Slavomír Konečný, tréner MŠK Žilina U17: "V dnešnom zápase sme boli výrazne herne lepší. Aj napriek tomu, že sme hneď v úvode inkasovali, zachovali sme pokoj, udržali tempo a bolo otázkou času, kedy sa presadíme aj strelecky. Do polčasu sme stihli otočiť výsledok dvomi gólmi. Druhý polčas sme hrali prakticky na jednu bránu, z množstva šancí strelili ešte dva góly a zaslúžene zvíťazili. Myslím si, že sme všetkých prítomných potešili výkonom, výsledkom a krásnymi gólmi."
Daniel Valach, tréner MŠK Žilina U16: "Počas celého zápasu sme boli jasne lepším tímom. Príprava a prístup chlapcov boli znovu veľme dobré, čoho výsledkom je opäť aj výraznejšie víťazstvo. Potešili góly po pekných akciách, individuálne výkony, ale aj ochota pracovať do defenzívy od všetkých hráčov. Chalani si zaslúžia pochvalu, verím, že v podobnom nasadení odohráme aj posledný zápas jesennej časti."
U15: MŠK Žilina - 1.FC Slovácko 6:2 (4:2) Góly MŠK: Solovic 2, Lacko 2, Hrobárik, Pobijak | prípravný zápas
Daniel Mrázik, tréner MŠK Žilina U15: "Dnes chlapci hrali s chuťou a dobre kombinovali. Bolo na nich cítiť odhodlanie, ktoré preniesli aj na futbalovú plochu."
U14: MŠK Žilina - 1.FC Slovácko 5:1 (0:1) Góly MŠK: Turian 2, Neveďal, M. Zuziak, Kapusta | prípravný zápas
Martin Repaský, tréner MŠK Žilina U14: "V dobrom mládežníckom zápase sme sa pomalšie rozbiehali. V druhej polovici prvého polčasu sme sa zlepšili a druhý polčas bol už v našej réžii. Chlapci si zaslúžia pochvalu. Zlepšiť musíme zakončenie."
U13: Triangel (Bratislava)
- MŠK Žilina - ŠK Slovan Bratislava 4:1 (2:1) Góly MŠK: Blaščík 4
- Viktor Miko, tréner MŠK Žilina U13: "Od úvodu sme sa snažili hrať aktívne. Dokázali sme sa presadzovať v hre 1 na 1 a vytvárať prečíslenia. Dôležité je ich správne využiť a mať väčšiu presnosť prihrávok. Je potrebné v medzihre mať väčšiu trpezlivosť, aktivitu - pohyb bez lopty, aby sme dokázali kvalitnejšie zakladať naše útoky. V útočnej fáze sme sa dokázali presadiť najmä vďaka individuálnej kvalite jednotlivcov. Hráči predviedli viacero technických prvkov a často využívali kolmé prihrávky. Je potrebné zlepšiť presnosť finálnych prihrávok z krídelných priestorov. V zakončení je dôležité zachovať pokoj a rozvahu, a strelu viac umiestniť."
- MŠK Žilina - JAZ GU-Süd 7:0 (3:0) Góly MŠK: Herkeľ 2, Dumitriu, Hutira, Juhaniak, Zábojník, Boháč
- Viktor Miko, tréner MŠK Žilina U13: "V zápase sme si vytvorili hernú prevahu. Hráči sa presadzovali v hre 1 na 1 až 1 na 3, čím sme si vytvárali prečíslenia. Hráči ukázali viacero technických prvkov a kreatívnych riešení v herných situáciách. Často využívali kolmé prihrávky a dostávali za chrbát súperovej obrany. Vďaka jednoduchým a rýchlym herným kombináciám sme si vytvorili množstvo gólových príležitostí. V zakončení je dôležité zlepšiť výber riešenia u niektorých hráčov. Po strate lopty sme dobre prepínali a dokázali loptu konštruktívne získať. V medzihre je potrebná niekedy väčšia trpezlivosť a presnosť prihrávok."
U12: Triangel (Bratislava)
- MŠK Žilina - ŠK Slovan Bratislava 3:5 Góly MŠK: Dubovec, Fiflík, Macura
- Stanislav Lagovský, tréner MŠK Žilina U12: "Vo výbornom mládežníckom zápase mal v prvom polčase súper o niečo viac z hry a najmä bol efektívny. V druhom polčase sme herne súpera prehrali, hrali sme výborne, boli sme aktívni a dobre sme riešili situácie. Súpera sme zatlačili, dali sme aj pekné góly a ešte aj niektoré šance nevyužili, ale už sme nedokázali duel zvrátiť. Za druhý polčas pre našich chlapcov pochvala."
- MŠK Žilina - TSV Hartberg 2:2 Góly MŠK: Macho, Elmusrati
- Stanislav Lagovský, tréner MŠK Žilina U12: "V zápase sme herne boli o niečo lepší ako súper. Hral sa však dobrý duel vo výbornom tempe. Vypracovali sme si gólové príležitosti, ktoré však zmaril výborne chytajúci brankár. Škoda zlých riešení pred súperovou bránou, kedy sme situácie 2 na 1, resp. 3 na 2 nedotiahli do úspešného konca. Obe stretnutia splnili účel a bola to pre všetky družstvá výborná konfrontácia."
U11: Memoriál Evžena Hadamczika (Ostrava)
Skupina A
- MŠK Žilina - 1. SC Znojmo 1:4
- Vladimír Stenchlák, tréner MŠK Žilina U11: "V tomto zápase sme nepredviedli nič, všade sme boli neskoro. Kombinácia nám vôbec nevychádzala a naše rozhodnutia v herných situáciách boli veľmi zlé. Zaslúžene sme prehrali."
- MŠK Žilina - SK Slavia Praha 0:2
- Vladimír Stenchlák, tréner MŠK Žilina U11: "V zápase sme podali dobrý kolektívny a bojovný výkon. Na výborne hrajúceho súpera to však nestačilo."
- MŠK Žilina - ŠK Slovan Bratislava 5:3
- Vladimír Stenchlák, tréner MŠK Žilina U11: "V poslednom zápase sme museli vyhrať, aby sme postúpili do štvrťfinále. Do zápasu sme vstúpili veľmi zle a v 6. minúte sme prehrávali 0:3. Od tejto chvíle sme začali hrať power-play a na ihrisku sme začali byť aktívnejší aj lepší. Vďaka tomu sme za dve minúty vyrovnali a do konca duelu sme dokázali výsledok otočiť. Chlapcov chcem pochváliť, že to nevzdali a hrali až do poslednej minúty."
nedeľa 26.11.
U11: Memoriál Evžena Hadamczika (Ostrava)
Zápasy o umiestnenie
- štvrťfinále: MŠK Žilina - FC Baník Ostrava 3:6
- Vladimír Stenchlák, tréner MŠK Žilina U11: "Dobrý zápas, v ktorom sme sa snažili držať loptu a dobre kombinovať. Vytvorili sme si aj dosť šancí, bohužiaľ, domácim sme doslova darovali tri góly našimi individuálnymi chybami. Potom sa nám to už nepodarilo dobehnúť."
- o 5. - 8. miesto: MŠK Žilina - AC Sparta Praha 1:2
- Vladimír Stenchlák, tréner MŠK Žilina U11: "Do zápasu sme vstúpili hrozne a už po troch minútach sme prehrávali o dva góly. Potom sme začali hrať aktívne a vytvorili sme si aj šance, ale bohužiaľ, nevyužili sme ich."
- o 7. miesto: MŠK Žilina - Akadémia BVB 3:2
- Vladimír Stenchlák, tréner MŠK Žilina U11: "Zápas sme začali dobre, vyhrávali sme, ale postupne sme sa prispôsobili tempu súpera a zbytočne sme si skomplikovali duel. V tomto stretnutí sme "utrpeli" víťazstvo."